



În cursul zilei de astăzi, 18 martie 2020, a fost identificată expedierea mai multor colete prin terminalul Cargo, Aeroportul Internațional ”Avram Iancu” Cluj.

Expeditor este o societate comercială din județul Cluj, iar destinatarul o societate comercială din Roma, Italia. ”Apărând menționat mesajul ”măști de protecție”, s-a procedat la verificarea coletelor și s-au descoperit: 10 mii de măști chirurgicale, 17 mii de măști de menaj, 400 de mănuși de protecție, 45 de costume de protecție medicale și 400 de botoșei de protecție (încălțăminte). A fost informată Direcția de Sănătate Publică a Județului Cluj care a dispus oprirea expedierii, urmând ca organele abilitate să ia măsurile legale ce se impun îndreptate către societatea comercială”, a precizat prefectul Clujului, Mircea Abrudean.